EELNÕU	Comment by Maarja-Liis Lall - JUSTDIGI: Palume vormistusega seonduvalt (Eelnõu ja seletuskirja vormistamise juhend.pdf): 1) lisada alla leheküljenumbrid alates esimesest leheküljest jaluses keskel, Times New Roman 12pt; 2) veerised vasakul 3 cm, ülal, all ja paremal 2 cm.

Tulumaksuseaduse muutmise seadus

§ 1. Tulumaksuseaduse muutmine

Tulumaksuseaduses tehakse järgmised muudatused:

1) paragrahvi 1 lõiget 31 täiendatakse pärast sõna „äriühingu“ tekstiosaga „või mitteresidendist äriühingu, kellel on Eestis püsiv tegevuskoht,“;	Comment by Maarja-Liis Lall - JUSTDIGI: Eelnõu muudab § 1 lg 3¹ nii, et tonnaažikorra tulu võib olla ka „mitteresidendist äriühingu, kellel on Eestis püsiv tegevuskoht“ tulu. Samas § 2 lg 3 sätestab, et § 1 lg-tes 3, 3¹ ja 6–8 nimetatud tulumaksu maksja on residendist juriidiline isik, ning § 2 lg 4 nimetab mitteresidendist juriidilise isiku püsiva tegevuskohaga üksnes § 1 lg-te 4 ja 6–8 puhul, mitte § 1 lg 3¹ puhul. Palume hinnata ja muuta vajadusel ka § 2 lg 3 ja lg 4.

2) paragrahvi 13 lõike 5 punkt 1 muudetakse ja sõnastatakse järgmiselt:

„1) millel on kehtiv 1966. aasta rahvusvahelise laadungimärgi konventsiooni kohane rahvusvahelise laadungimärgi tunnistus ning mida kasutatakse kaupade või reisijate rahvusvahelisel meritsi veol, välja arvatud Euroopa Majanduspiirkonnas regulaarreise tegeval reisilaeval, ja“;

3) paragrahvi 13 lõikes 6 asendatakse tekstiosa „mille kogumahutavus on vähemalt 500“ sõnadega „millel on kehtiv rahvusvahelise laadungimärgi tunnistus“;	Comment by Maarja-Liis Lall - JUSTDIGI: Paragrahv 13 lg 5 p-s 1 nõutakse konventsioonikohast tunnistust, § 13 lg-s 6 aga ainult „rahvusvahelise laadungimärgi tunnistust“ (HÕNTE § 17). Variant on ka lg 5 p-s 1 määratleda lühend (edaspidi rahvusvaheline laadungimärgi tunnistus).

4) paragrahvi 13 lõikes 7 asendatakse tekstiosa „4 ja 5“ tekstiosaga „2 ja 3“;	Comment by Maarja-Liis Lall - JUSTDIGI: Palume hinnata, kas § 13 lõiget 7 ei peaks täiendama nii, et see hõlmaks ka lõiget 6.

5) paragrahvi 521 lõiget 1, lõike 10 punkte 1 ja 3 ning lõike 13 sissejuhatavat lauseosa täiendatakse pärast sõna „äriühing“ vastavas käändes tekstiosaga „või mitteresidendist äriühing, kellel on Eestis püsiv tegevuskoht,“ vastavas käändes;	Comment by Maarja-Liis Lall - JUSTDIGI: TuMS § 6 lg 4 ütleb, et mitteresidendist juriidiline isik, kellel on Eestis püsiv tegevuskoht, maksab tulumaksu §-s 53 sätestatud korras. Eelnõu aga laiendab § 52¹ tonnaažikorda samale isikute ringile ning § 52¹ lg 1 kohaselt kohaldatakse tonnaažikorra puhul §-de 49–52 ja 53 asemel § 52¹ erikorda. Palume hinnata ja § 6 lg 4 vajadusel täpsustada.

6) paragrahvi 521 lõiget 1 täiendatakse pärast tekstiosa „49–52“ tekstiosaga „ja 53“;

7) paragrahvi 521 lõige 3 muudetakse ja sõnastatakse järgmiselt:	Comment by Maarja-Liis Lall - JUSTDIGI: Palume siin selguse ja varasema struktuuri säilitamise eesmärgil vormistada see punkt erinevate vormelitena:

sissejuhatava lauseosa ja p 1 muutmisena;
p-d 2 ja 3 kehtetuks.

Kuigi sisust tulenevalt oleks parem isegi kehtetuks tunnistada p 1 ja 3 ning muuta p 2 (kus ka varasemalt oli reguleeritud otsuste tegemise koha kriteerium).

Kui siin muuta, peaks muutma ka EN § 1 p 4, 13.

„(3) Residendist äriühing või mitteresidendist äriühing, kellel on Eestis püsiv tegevuskoht, võib rakendada tonnaažikorda, kui:	Comment by Maarja-Liis Lall - JUSTDIGI: Jääb ebaselgeks, et kas ei pea olema need kõik tingimused täidetud enam. Varasemalt oli "kui on täidetud järgmised tingimused". Palume selguse huvides normi jätta täpsustus, kas täidetud peavad olema kõik tingimused. Kui peab olema täidetud üks tingimus loetelust, siis peaks täpsustama, et "kui on täidetud üks järgnevatest tingimustest".
1) ta teeb käesoleva seaduse § 13 lõike 5 punktis 1 või lõikes 6 sätestatud tingimustele vastava laeva käitamisega seotud strateegilised ja ärilised juhtimisotsused Eestis;
2) ta ei ole raskustes olev ettevõtja Euroopa Komisjoni raskustes olevate mittefinantsettevõtjate päästmiseks ja ümberkorraldamiseks antava riigiabi suuniste tähenduses;
3) tal ei ole täitmata Euroopa Komisjoni otsuse alusel ebaseaduslikuks ja siseturuga kokkusobimatuks tunnistatud riigiabi tagasimaksmise kohustust.“;

8) paragrahvi 521 lõige 4 muudetakse ja sõnastatakse järgmiselt:

„(4) Tonnaažikorra rakendamiseks peavad residendist äriühingu või mitteresidendist äriühingu, kellel on Eestis püsiv tegevuskoht, ja temaga samasse kontserni kuuluvate ettevõtjate tonnaažikorra arvestusse kaasatud laevad vastama järgmistele tingimustele:
1) laevade kogumahutavusest vähemalt 20% on äriühingu ja temaga samasse kontserni kuuluvate ettevõtjate omanduses või kasutusel laevapereta prahilepingu alusel;
2) laevadest vähemalt üks, sealhulgas kõik süvendajad ja puksiirid, on registreeritud lepinguriigi lipu all.“;	Comment by Maarja-Liis Lall - JUSTDIGI: Normist ei ole üheselt arusaadav, kas kõik süvendajad ja puksiirid peavad olema lepinguriigi lipu all või ainult vähemalt üks laev, sh kui see on süvendaja või puksiir. 

9) paragrahvi 521 täiendatakse lõikega 41 järgmises sõnastuses:	Comment by Maarja-Liis Lall - JUSTDIGI: Lõige 15 ütleb, et lõikes 4 sätestatud tingimustele vastab ettevõtja, kes täidab tingimused koos samasse kontserni kuuluvate tonnaažikorra kohaldamise tingimustele vastavate ettevõtjatega. Uus lõige 4¹ kehtestab aga eraldi lepinguriigi lipu osakaalu suurendamise või säilitamise kohustuse. Jääb ebaselgeks, kas lõike 4¹ tingimust võib samuti täita kontserniüleselt lõike 15 kaudu või ainult konkreetse tonnaažikorra rakendaja tasandil. Palume hinnata, kas vajalik ka täpsustada, kuidas lg 15 ja 4.1 kohalduvad koos.

„(41) Kui lepinguriigi lippu kandvate laevade osakaal on tonnaažikorra arvestusse kaasatud laevade kogutonnaažist alla 60%, peab residendist äriühing või mitteresidendist äriühing, kellel on Eestis püsiv tegevuskoht, suurendama või säilitama lepinguriigi lippu kandvate laevade osakaalu selles. Esimeses lauses nimetatud juhul võib tonnaažikorra arvestusse lisanduvale laevale tonnaažikorda rakendada üksnes juhul, kui laev kannab lepinguriigi lippu.“;	Comment by Maarja-Liis Lall - JUSTDIGI: TuMS-is on kasutusel kolm erinevat sõnakasutust: 1) registreeritud lepinguriigi lipu all; 2) lepinguriigi lippu kandev laev; 3) laev kannab lepinguriigi lippu. Palume selgitada, kas erinev terminikasutus on vajalik ja mis põhjusel seletuskirjas. Kui põhjust pole eristamiseks, palume sõnakasutust ühtlustada.	Comment by Maarja-Liis Lall - JUSTDIGI: Palume vaadata sätte sõnastus üle. Kui osakaal on alla 60%, võimaldab sõna „säilitama“ jätta alla 60% taseme muutmata. Kui eesmärk on, et olukorda parandatakse, siis ei pruugi see siit normist välja tulla.	Comment by Maarja-Liis Lall - JUSTDIGI: Säte ei ütle, millal kohustus tekib, mis ajaks seda täita tuleb ega millise seisuga osakaalu võrreldakse. Palume normi täiendada.	Comment by Maarja-Liis Lall - JUSTDIGI: „Selles“ võib viidata tonnaažikorra arvestusele, laevade kogutonnaažile või osakaalule endale. Palume asendada „selles“ täpse viiteobjektiga.

10) paragrahvi 521 lõige 5 tunnistatakse kehtetuks;	Comment by Maarja-Liis Lall - JUSTDIGI: Eelnõu tunnistab § 52¹ lg 5 kehtetuks, kuid § 52¹ lg 16 viitab jätkuvalt lõikele 5. Palume kõikide muudetavate sätete puhul üle vaadata viited nendele lõigetele, punktidele.

11) paragrahvi 521 lõiget 6 täiendatakse punktidega 5–11 järgmises sõnastuses:	Comment by Maarja-Liis Lall - JUSTDIGI: Eelnõu lisab põhitegevusteks nt veekaabelliini või torujuhtme merre asetamise, mererajatise ehitamise, merel teadusuuringute tegemise, päästeoperatsiooni ja reostustõrje, mis ei ole oma tavatähenduses kaupade või reisijate vedu. Palume seletuskirjas välja tuua ja selgitada, kas need on fiktsioonina „rahvusvahelise meritsi veo põhitegevused“ või tegelikult eraldiseisvad abikõlblikud merendustegevused.	Comment by Maarja-Liis Lall - JUSTDIGI: Samuti, palume vaadata üle viite lg-s 8, mille kohaselt lõikes 7 sätestatud lisategevustest saadud tulu maksustatakse tonnaažikorra kohaselt, kui see ei ületa 50% § 13 lg 5 p 1 või lg 6 tingimustele vastava laeva kaupade või reisijate rahvusvahelise meritsi veo tegevustest saadud tulust. Kui lõikesse 6 lisatakse tegevused, mis ei ole tavatähenduses kaupade või reisijate vedu, jääb ebaselgeks, kas need uued põhitegevused kuuluvad 50% piirmäära arvutamisel baasi hulka. Saaks täpsustada § 52¹ lg 8 arvutusalust nt nii: „... kui see ei ületa 50% käesoleva paragrahvi lõikes 6 nimetatud põhitegevustest saadud tulust.“ See oleks parem, kui eesmärk on võtta arvesse kõiki põhitegevusi, mitte ainult kitsalt vedu.

„5) veekaabelliini või torujuhtme merre asetamine või selle hooldamine;
6) mererajatise ehitamine, hooldamine ja demonteerimine;
7) mererajatise teenindamine;
8) merel teadusuuringute tegemine;
9) päästeoperatsioon kaubandusliku meresõidu seaduse mõistes;
10) reostustõrje merel;
11) kindlustushüvitise saamine kahjustatud või hukkunud laeva või lasti eest.“;	Comment by Maarja-Liis Lall - JUSTDIGI: See ei ole põhitegevus, vaid põhitegevusega seotud tulu. Variant jätta see põhitegevuste loetelust välja ja lisada eraldi säte näiteks:
„Tonnaažikorra alusel maksustatava tulu hulka arvatakse ka kindlustushüvitis, mis saadakse tonnaažikorra arvestusse kaasatud laeva või selle laevaga veetud lasti kahjustumise või hukkumise eest, kui kahju on seotud käesoleva paragrahvi lõike 6 punktides 1–10 nimetatud tegevusega.“ vm.

12) paragrahvi 521 lõike 7 punkt 2 tunnistatakse kehtetuks;

13) paragrahvi 521 lõike 7 punktist 3 jäetakse välja tekstiosa „, juhul kui seda teevad residendist äriühingu laevapere liikmed“;

14) paragrahvi 521 lõiget 7 täiendatakse punktidega 8–13 järgmises sõnastuses:	Comment by Maarja-Liis Lall - JUSTDIGI: Palume ühtlustada loetelu ülesehitus. Kui loetletakse tegevusi, kasutada läbivalt tegevusnimetusi. Segunenud müük, vedu, teenused, transport, puhastamine.

„8) reisijale sellise puhkusepaketi müük, kus osa puhkusereisist toimub laevaga ja ülejäänud osa maismaal, tingimusel, et maismaal toimuv osa on soetatud turuhinnaga;	Comment by Maarja-Liis Lall - JUSTDIGI: Ei ole selge, kas turuhinna nõue käib kõigi maismaal osutatavate teenuste, reisikorraldaja sisseostetud osa või reisijale müüdava paketi hinna kohta. Palume täpsustada subjekt ja objekt. Nt: „tingimusel, et puhkusepaketi maismaal osutatavad teenused on tonnaažikorra rakendaja poolt soetatud turuhinnaga“.
9) kaupade või reisijate vedu muul viisil kui laevaga, kui see on veolepingu osa, tingimusel, et see osa on soetatud turuhinnaga;
10) kaupade või reisijate veoga otseselt seotud haldus- ja kindlustusteenused, sealhulgas veolepingus sisalduv;	Comment by Maarja-Liis Lall - JUSTDIGI: Jääb ebaselgeks, mis veolepingus sisalduv. Palume täpsustada objekti, nt: „sealhulgas veolepingus sisalduvad haldus- ja kindlustusteenused“ või „sealhulgas veolepingus sisalduv vastav teenustasu“.
11) reisija transport laevale või laevalt sadamaalale;
12) meretranspordiga otseselt seotud lastikäitlusteenus;
13) laeva lastiruumide puhastamine.“;

15) paragrahvi 521 lõike 13 sissejuhatavas osas asendatakse tekstiosa „4 ja 5“ tekstiosaga „2 ja 3, lõike 4 punktis 2 ning lõikes 41“;

16) paragrahvi 521 lõike 13 punktid 4–6 tunnistatakse kehtetuks;

17) paragrahvi 521 lõike 13 punktis 7 asendatakse tekstiosa „punktides 5 ja 6 nimetatud“ sõnaga „äriühingu“;

18) paragrahvi 521 lõikest 15 jäetakse välja tekstiosa „või lõike 13 punktis 4“;

19) paragrahvi 521 lõige 20 muudetakse ja sõnastatakse järgmiselt:

„(20) Käesoleva paragrahvi Llõikes 19 sätestatud suhtarve rakendatakse sõltuvalt laeva 1978. aasta protokolliga muudetud 1973. aasta rahvusvahelise laevade põhjustatava merereostuse vältimise konventsiooni muutmise 1997. aasta protokolli VI lisa reegli 28 kohasest saavutatud aastase tegeliku CO2-mahukuse näitajast (CII) järgmiselt:
1) 50% laevade puhul, mille tegelik CO2-mahukus vastab klassile A;
2) 75% laevade puhul, mille tegelik CO2-mahukus vastab klassile B;
3) 100% laevade puhul, mille tegelik CO2-mahukus vastab klassile C–E.“;

20) paragrahvi 521 täiendatakse lõigetega 201–203 järgmises sõnastuses:

„(201) Käesoleva paragrahvi Llõikes 19 sätestatud suhtarve rakendatakse laeva puhul, mis ei kanna lepinguriigi lippu ja mille lipuriik kuulub maksustatava tulu summa arvutamise hetkel „26. jaanuari 1982. aasta Pariisi vastastikuse mõistmise memorandumi laevakontrolli kohta“ tegevusnäitaja alusel nimekirja, järgmiselt:	Comment by Maarja-Liis Lall - JUSTDIGI: Puuduolev koma
1) 115% keskmise tegevusnäitajaga lipuriikide nimekirja puhul;
2) 130% halva tegevusnäitajaga lipuriikide nimekirja puhul.

(202) Käesoleva paragrahvi lLõikes 201 nimetatud laeva puhul lõikes 20 sätestatut ei rakendata.

(203) Käesoleva paragrahvi lLõikes 13 sätestatud tingimustele vastava tonnaažikorra rakendaja puhul rakendatakse käesoleva paragrahvi lõikes 19 sätestatud suhtarve 25%.“.	Comment by Maarja-Liis Lall - JUSTDIGI: Palume hinnata, kas lõigete 20-20.3 puhul võib olla kattuvust, mistõttu oleks vaja nt täpsustada, et „Lõikes 20³ sätestatut kohaldatakse sõltumata lõigetes 20 ja 20¹ sätestatust“ või „Lõiget 20³ ei kohaldata lõikes 20¹ nimetatud laeva puhul“, sõltuvalt soovitud lahendusest.
	Comment by Maarja-Liis Lall - JUSTDIGI: Eelnõu paragrahvide vahel kahe rea asemel üks rida.

§ 2. Seaduse jõustumine

Käesolev seadus jõustub 2027. aasta 1. juulil.


	Comment by Maarja-Liis Lall - JUSTDIGI: Palume EN põhiteksti lõpp vormistada vastavalt Riigikogu juhendile (Eelnõu ja seletuskirja vormistamise juhend.pdf):

7. eelnõu põhiteksti lõpp kolm tühja rida Riigikogu esimehe nimi sõnad „Riigikogu esimees“ üks tühi rida sõna „Tallinn,“ tühi ruum kuupäevale, aasta number üks tühi rida ühtlane joon terve teksti laiuses tekst: „Algatab (otsuse eelnõu puhul „Esitab“) Vabariigi Valitsus/…fraktsioon/…komisjon/Riigikogu liige… algatamise/esitamise kuupäev.“ üks vaba rida digiallkirja puhul, kolm vaba rida paberil allkirja jaoks tekst „(allkirjastatud digitaalselt)“, kui vajalik allkirjastaja nimi allkirjastaja ametinimetus 
